ঢাকা বিশ্ববিদ্যালয়: ঢাকা বিশ্ববিদ্যালয় প্রক্টর অফিস সূত্রে জানা যায়, ২০০৫ সাল থেকে ২৯ সেপ্টেম্বর ২০১১ পর্যন্ত ঢাকা বিশ্ববিদ্যালয়ে মোট নয়জন ছাত্রছাত্রী আত্মহত্যা করেছেন। তাদের মধ্যে ২০০৫ সালের ২১ ফেব্রুয়ারি সূর্যসেন হলের ছাত্র হুমায়ুন কবির হলের ছাদ থেকে লাফ দিয়ে আত্মহত্যা করেন তিনি। একই বছরের ২০ অক্টোবর রোকেয়া হলের ছাত্রী উদ্ভিদ বিজ্ঞান বিভাগের শিল্পী রানী সরকার প্রেমঘটিত কারণে বিষপানে আত্মহত্যা করেন। ২০০৬ সালের ২৪ এপ্রিল ঢাকা বিশ্ববিদ্যালয়ের মাস্টার্সের ছাত্র আক্তার হোসেন ট্রেনে কাটা পড়ে আত্মহত্যা করেন। একই বছরের ২৮ জুলাই রোকেয়া হলের ছাত্রী সাজিদা আক্তার চাচাতো ভাইয়ের সাথে প্রেমঘটিত কারণে আত্মহত্যা করেন। ২০০৭ সালের ২৫ জুন গলায় রশি লাগিয়ে আত্মহত্যা করেন আইন বিভাগের দ্বিতীয় বর্ষের রোকেয়া হলের আবাসিক ছাত্রী জোহরা খাতুন প্রজ্ঞা। চারুকলা ইনস্টিটিউটের সাবেরা খাতুন পাপড়ি অতিরিক্ত ঘুমের বড়ি খেয়ে আত্মহনন করেন। ২০১২ এর ২৬ জানুয়ারি ঢাকা বিশ্ববিদ্যালয়ের পরিসংখ্যান বিভাগের শিক্ষার্থী ও ঢাবি ছাত্র ইউনিয়নের সভাপতি হাসান ইকবাল সজীব ট্রেন থেকে লাফিয়ে আত্মহত্যা করেছেন। ঢাকা-ময়মনসিংহ রেলপথের বিদ্যাগঞ্জ স্টেশনের কাছে তিনি ট্রেন থেকে লাফিয়ে পড়েন। সজীব ঢাকা বিশ্ববিদ্যালয়ের পরিসংখ্যান বিভাগের ২০০৫-২০০৬ শিক্ষাবর্ষের হলেও তিনি দ্বিতীয় বর্ষে পড়ছিলেন। দ্বিতীয় বর্ষের পরীক্ষায় অংশগ্রহনের সুযোগ না পেয়ে ও ব্যক্তিগত নানা সমস্যায় মুষড়ে পড়েছিলেন বলে দলীয় নেতা কর্মীরা জানায়।